Interstellar

Interstellar er vísindaskáldsögumynd frá 2014 eftir bandaríska leikstjórann Christopher Nolan. Í aðalhlutverkum eru Matthew McConaughey, Anne Hathaway, Jessica Chastain, Bill Irwin, Ellen Burstyn, Matt Damon og Michael Caine. Myndin segir frá hópi geimfara sem ferðast gegnum ormagöng við Satúrnus til að finna ný heimkynni fyrir mannkyn þar sem hungursneyð ríkir á Jörðinni.

Myndin naut nokkurra vinsælda í kvikmyndahúsum og kom út í hagnaði. Hún fékk almennt fremur jákvæða dóma, sérstaklega fyrir vísindalega nákvæmni. Eðlisfræðingurinn Kip Thorne var ráðgjafi við gerð myndarinnar.

Flokkur:Kvikmyndir frumsýndar 2014
Flokkur:Vísindaskáldsögumyndir
Flokkur:Bandarískar kvikmyndir